joelniklaus/EU_Wikipedias huggingface dataset:
Κωστάκης Αρτυματάς

Ο Κωστάκης Αρτυματάς (23 Απριλίου 1993, Παραλίμνι) είναι Kύπριος διεθνής ποδοσφαιριστής που αγωνίζεται στην Α' Κατηγορία της Κύπρου με την Ανόρθωση στη θέση του Αμυντικού Μέσου.

Καριέρα 
Ξεκίνησε να παίζει ποδόσφαιρο από πολύ μικρή ηλικία στην Ένωσις Νέων Παραλιμνίου. Στα 16 του πήγε στην Αγγλία και στις ακαδημίες της Νότιγχαμ Φόρεστ. Επέστρεψε στην Κύπρο το 2012 για να αγωνιστεί με την ανδρική ομάδα της Ένωσις Νέων Παραλιμνίου την ποδοσφαιρική χρονιά 2012-2013. Με την Ε.Ν.Π. αγωνίστηκε σε 18 αγώνες πετυχαίνοντας 3 γκολ. Το καλοκαίρι του 2013 ο Κωστάκης θα μετακινηθεί στο ΑΠΟΕΛ όπου θα πανηγυρίσει το νταμπλ από την πρώτη του χρονιά (2013-2014) στην Λευκωσία, έχοντας 9 συμμετοχές στο Πρωτάθλημα και 5 στο Κύπελλο, κάτι που θα επαναλάβει και την επόμενη χρονιά (2014-2015) με 12 συμμετοχές στο πρωτάθλημα και 3 στο κύπελλο.  

Κύπριοι ποδοσφαιριστές
Ποδοσφαιριστές ΑΠΟΕΛ
Ποδοσφαιριστές Εθνικής Κύπρου
Μέσοι ποδοσφαιριστές
Ποδοσφαιριστές Ένωσις Νέων Παραλιμνίου
Ποδοσφαιριστές Α΄ κατηγορίας Κύπρου
Ποδοσφαιριστές Α.Ο. Κέρκυρας
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Κύπριοι ποδοσφαιριστές στο εξωτερικό
Ποδοσφαιριστές Εθνικής Κύπρου U19
Ποδοσφαιριστές Εθνικής Κύπρου Κ21
Ποδοσφαιριστές Ανόρθωσης
Νατάλια Γκέρμαν

Η Νατάλια Γκέρμαν (αγγλικά: Natalia Snegur-Gherman, γενν. στις 20 Μαρτίου 1969) είναι Μολδαβή πολιτικός, ήταν αντιπρόεδρος της κυβέρνησης και υπουργός Εξωτερικών από τον Μάιο 2013-έως και τον Απρίλιο 2015, αλλά και πρωθυπουργός από τις 22 Ιουνίου 2015 έως τις 30 Ιουλίου 2015. Είναι η δεύτερη γυναίκα πρωθυπουργός στην Μολδαβία.

Διπλωματική σταδιοδρομία 
Είναι κόρη του πρώην προέδρου της χώρας, Μίρτσεα Σνέγκουρ. Έκανε σπουδές στο Κρατικό Πανεπιστήμιο της Μολδαβίας και στο Κινγκς Κόλετζ του Λονδίνου, όπου απέκτησε μεταπτυχιακό τίτλο στις Πολεμικές Μελέτες (MA War Studies, 1999). Υπηρέτησε ως πρεσβευτής στην Αυστρία, ως μόνιμος αντιπρόσωπος στον ΟΑΣΕ και σε άλλους διεθνείς οργανισμούς στη Βιέννη (2002–2006) και ως πρεσβευτής στη  Σουηδία, τη Νορβηγία και τη Φινλανδία, με έδρα τη Στοκχόλμη (2006–2009). 

Στις 29 Ιουνίου 2009 διορίστηκε αναπληρώτρια υπουργός Εξωτερικών και Ένταξης στην Ευρώπη, έπειτα από πρόταση του υπουργού Αντρέι Στράταν. Το Νοέμβριο του 2009, η Γκέρμαν διορίστηκε επικεφαλής των διαπραγματεύσεων για μια νέα συμφωνία συνεργασίας με την ΕΕ, εκπροσωπώντας τη Μολδαβία.

Προσωρινή πρωθυπουργός 
Στις 12 Ιουνίου 2015 ο Κίριλ Γκαμπουρίσι παραιτήθηκε από την πρωθυπουργία έπειτα από την έναρξη εισαγγελικής έρευνας αναφορικά με την γνησιότητα των πτυχίων του. Η Γκέρμαν ανέλαβε την πρωθυπουργία της χώρας από τις 22 Ιουνίου 2015 έως και τις 30 Ιουλίου 2015.

Παραπομπές

Εξωτερικοί σύνδεσμοι
 Deputy Ministers Mrs. Natalia Gherman 
 Natalia Snegur-Gherman la Guvernul Marii Britanii

Πρωθυπουργοί της Μολδαβίας
Ηγέτες εν ενεργεία
Γυναίκες Πρωθυπουργοί
Γεώργιος Φραγκουδάκης

Ο Γεώργιος Φραγκουδάκης (αναφέρεται και ως Φραγγουδάκης, απεβίωσε στις 18 Ιανουαρίου 1968) ήταν Κρητικός αγωνιστής και βουλευτής.

Καταγόταν από το Άνω μέρος Αμαρίου Ρεθύμνης.

Εξελέγη πληρεξούσιος Ρεθύμνης στην Κρητική Βουλή πριν την Ένωση της Κρήτης με την Ελλάδα.

Στις εκλογές του 1920 για την ανάδειξη των μελών της Γ΄ Εθνοσυνέλευσης εξελέγη βουλευτής Ρεθύμνου και θήτευσε ως το 1922.

Ήταν ανώτατος γενικός αρχίατρος (ε.α.) και αρχηγός του Ελληνικού Ερυθρού Σταυρού. Απεβίωσε τον Ιανουάριο του 1968 και κηδεύτηκε στο Πρώτο Νεκροταφείο. Ήταν παντρεμένος (η σύζυγός του ονομαζόταν Ελλάς Φραγκουδάκη) με 2 παιδιά, το Στυλιανό, που ήταν γνωστός δικηγόρος (παρ' Αρείω Πάγω), που έφυγε από τη ζωή, στις 07/03/2021 και κηδεύτηκε στο Κοιμητήριο Παπάγου, στις 09/03/2021 και την Ειρήνη, που έφυγε από την ζωή, στις 07/07/2020, και κηδεύτηκε στην Αθήνα.[3]

Ο υιός του, Στυλιανός, τον Απρίλιο του 1974, παντρεύτηκε την Χριστίνα Χρονοπούλου, του Κωνσταντίνου Χρονόπουλου και της Ελένης Χρονοπούλου, το γένος Μητσοτάκη. Μαζί αποκτήσαν δύο παιδιά, την Ελλάδα, το Δεκέμβριο του 1974, όπου σήμερα εργάζεται ως Πρόεδρος Πρωτοδικών, στο Πρωτοδικείο Αθηνών και την Ελένη, το Μάιο του 1976, όπου εργάζεται ως καθηγήτρια γαλλικών. Το Δεκέμβριο του 2005, η κόρη του Στυλιανού, Ελλάδα, παντρεύτηκε τον Παναγιώτη Καψιμάλη, Εισαγγελέα Εφετών και αποκτήσαν δύο παιδιά, τον Γεώργιο, τον Απρίλιο του 2007 και τον Στυλιανό, τον Απρίλιο του 2009.

Παραπομπές 
3. Τα Νέα, Κοινωνικά, 08-03-2021

Βουλευτές Ρεθύμνου
Σταμάτιος Παπάζης

Ο Σταμάτιος Παπάζης του Δημητρίου (Σοχός Θεσσαλονίκης, 1892 - 23 Δεκεμβρίου 1953) ήταν Έλληνας κτηματίας και πολιτικός από τη Θεσσαλονίκη. Υπηρέτησε ως βουλευτής μέχρι το θάνατό του, που συνέβη εν μέσω της θητείας του μετά την τελευταία εκλογή του, το 1952.

Βιογραφικά στοιχεία 
Κατά τον Πρώτο Παγκόσμιο Πόλεμο κατατάχθηκε στο Πυροβολικό στη Δράμα και ως λοχίας πήρε μέρος στη Μάχη του Σκρα, φθάνοντας στο βαθμό του ανθυπολοχαγού. Ασθένησε και νοσηλεύτηκε στο εξωτερικό, για να επιστρέψει στη Θεσσαλονίκη το 1925. Πολιτικά υποστήριξε την αντιβενιζελική παράταξη. Εκλέχθηκε βουλευτής Θεσσαλονίκης για πρώτη φορά το 1926 με το Συνεργατικόν Αγροτικόν Κόμμα, το 1935 με τα Συμπράττοντα Κυβερνητικά Κόμματα και με το Λαϊκό Κόμμα στις εκλογές του 1946 με 8.856 ψήφους, , του 1950 και του 1951 (στις τελευταίες καταλαμβάνοντας την έδρα του Παπάγου).
Για τελευταία φορά επανεξελέγη βουλευτής στις εκλογές του 1952 με τον Ελληνικό Συναγερμό.
Πέθανε από συγκοπή καρδιάς στο σπίτι του στη συμπρωτεύουσα και κηδεύτηκε με εκπροσώπηση της κυβέρνησης, από τον υφυπουργό Συγκοινωνιών Καραθόδωρο. Για την πλήρωση της έδρας του έγινε αναπληρωματική εκλογή τον Ιανουάριο του 1954 με νικητή τον Μιχαήλ Μαυρογορδάτο.

Πηγές 

Βουλευτές εκλεγμένοι με τον Ελληνικό Συναγερμό
Βουλευτές Θεσσαλονίκης
Βουλευτές εκλεγμένοι με το Λαϊκό Κόμμα
Έλληνες αξιωματικοί του πυροβολικού
Βοnding

Η μέθοδος Βonding στην Αισθητική Οδοντιατρική αφορά στην συγκόλληση πολυμερών υλικών (συνθέτων ρητινών) στις πρόσθιες επιφάνειες των δοντιών, με σκοπό την αισθητική βελτίωση της παρουσίας του χαμόγελου. Πρόκειται για διαδικασία παρόμοια με τη συγκόλληση λευκών σφραγισμάτων στα δόντια, μόνο που εδώ γίνεται συνήθως κάλυψη όλης της ορατής επιφάνειας του δοντιού με σκοπό την αισθητική βελτίωση και όχι την αποκατάσταση τερηδονικής βλάβης ή άλλων παθολογικών καταστάσεων.

Πλεονεκτήματα
Βασικό πλεονέκτημα της μεθόδου Bonding  είναι η ταχύτητα ολοκλήρωσης της θεραπείας, καθότι δεν εμπλέκεται οδοντοτεχνικό εργαστήριο αλλά όλες οι φάσεις ολοκληρώνονται από τον οδοντίατρο, άμεσα, συνήθως σε μια συνεδρία. Επίσης, η μέθοδος είναι εξαιρετικά συντηρητική γιατί δεν απαιτείται κανένα τρόχισμα των δοντιών εκτός αν απαιτείται από το συγκεκριμένο πρόβλημα των δοντιών. Άλλο πλεονέκτημα αποτελεί το μειωμένο κόστος σε σχέση με άλλες τεχνικές που γίνονται για τον ίδιο σκοπό, όπως οι όψεις πορσελάνης.

Μειονεκτήματα
Τα υλικά που χρησιμοποιούνται για τις αποκαταστάσεις Bonding έχουν μειωμένη αντοχή σε σχέση με τα φυσικά δόντια και πρέπει να γίνονται σε επιλεγμένα περιστατικά. Επίσης, μειονέκτημα είναι ότι δυσχρωμούν μαι χάνουν τις αισθητικές τους ιδιότητες μετά από μερικά χρόνια. Από ερευνητικές εργασίες μακροβιότητας θεωρείται ότι οι αποκαταστάσεις Bonding έχουν ένα μέσο χρόνο ζωής περίπου 7 χρόνια.

Εφαρμογές
Η μέθοδος Bonding συνήθως εφαρμόζεται για να αντιμετωπιστούν περιπτώσεις όπως:
Κενά μεταξύ δοντιών
Δυσχρωμικά δόντια
Σπασμένα ή ραγισμένα δόντια
Στρεβλοφυία (στραβά δόντια)
Τροποποίηση του σχήματος των φυσικών δοντιών

Παραπομπές

Πηγές 
https://web.archive.org/web/20150623050520/http://www.cda-adc.ca/en/oral_health/procedures/bonding_veneers/
https://web.archive.org/web/20150622135305/http://yoursmilebecomesyou.com/procedures/direct-bonding/
http://blog.smile-clinic.gr/?p=576

Οδοντιατρική
Agnez Mo

Η Agnes Monica Muljoto (1 Ιουλίου 1986), γνωστή με το καλλιτεχνικό της όνομα Agnez Mo, είναι Ινδονήσια τραγουδίστρια, τραγουδοποιός, μουσικός, ηθοποιός. Έχει ηχογραφήσει τρία παιδικά άλμπουμ. Επίσης έγινε παρουσιάστρια παιδικών τηλεοπτικών προγραμμάτων.

Φιλμογραφία 
 Lupus Milenia (1999)
 Mr. Hologram (1999)
 Pernikahan Dini (2001)
 Amanda (2002)
 Ciuman Pertama (2002)
 Cinta Selembut Awan (2002)
 Cewekku Jutek (2003)
 Cantik (2004)
 Bunga Perawan (2004)
 Ku T'lah Jatuh Cinta (2005)
 Pink (2006)
 Romance In The White House (2006)
 The Hospital (2006)
 Kawin Muda (2006)
 Jelita (2008)
 Kawin Masal (2008)
 Pejantan Cantik (2010)
 Marissa (2011)
 Mimo Ketemu Poscha (2012)

Discography 
Si Meong (1992) 
Yess! (1995) 
Bala-Bala (1996)       
And the Story Goes (2003)                        
Whaddup A.. '?! (2005)
Sacredly Agnezious (2009)
Agnes Is My Name (2011)
Agnez Mo (2013)

Ινδονήσιοι
Τραγουδιστές
Βασίλειος Βασιλικός

Ο Βασίλειος Αθ. Βασιλικός (1890 - 2 Απριλίου 1977) ήταν Έλληνας δημοσιογράφος και επί πολλά χρόνια βουλευτής Χαλκιδικής και υπουργός.

Βιογραφία 
Γεννήθηκε στα Ριζά και φοίτησε στο Τουρκικό Λύκειο Ιδαδιέ και στο Πανεπιστήμιο του Χοκούκ. Εργάστηκε ως δάσκαλος και ως δημόσιος υπάλληλος μέχρι το 1922, οπότε άρχισε να ασχολείται με τη δημοσιογραφία.

Εκτός από τη δημοσιογραφία, ασχολήθηκε και με την πολιτική. Ήταν  υποψήφιος βουλευτής με το Λαϊκό Κόμμα για πρώτη φορά στις εκλογές του 1926 και έλαβε 288 ψήφους, χωρίς να εκλεγεί. Ωστόσο, εξελέγη βουλευτής στις εκλογές του 1932 και του 1933. και με το Λαϊκό Κόμμα το 1935, το 1936 και το 1946.

Στις 8 Μαΐου 1946 διορίστηκε υφυπουργός Γενικός Διοικητής Ανατολικής Μακεδονίας στην κυβέρνηση του Κωνσταντίνου Τσαλδάρη. Παρέμεινε υφυπουργός στις επόμενες κυβερνήσεις του Τσαλδάρη και στην κυβέρνηση Μαξίμου διορίστηκε στο ίδιο υφυπουργείο στις 27 Ιανουαρίου 1947, για να παραιτηθεί στις 17 Φεβρουαρίου του ίδιου χρόνου.

Επανεξελέγη βουλευτής με τον Ελληνικό Συναγερμό το  1951 και το 1952. Τέλος, εξελέγη ξανά βουλευτής με την ΕΡΕ, τα έτη 1956, 1958 και 1963. Συνολικά, υπηρέτησε 11 βουλευτικές θητείες.

Στην κυβέρνηση Καραμανλή υπηρέτησε ως υπουργός Βιομηχανίας από τις 15 Οκτωβρίου 1955 ως τις 29 Φεβρουαρίου 1956. 

Από τις 5 Δεκεμβρίου 1949 ως τις 8 Ιανουαρίου 1950 υπηρέτησε ως αντιπρόεδρος της Βουλής.

Απεβίωσε στις 2 Απριλίου 1977 και κηδεύτηκε την επομένη από τον ιερό ναό του Αγίου Γρηγορίου του Παλαμά. Ήταν παντρεμένος με τη Μερόπη Βασιλικού και απέκτησε 1 γιο.

Παραπομπές 

Βουλευτές Χαλκιδικής
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με την ΕΡΕ
Βουλευτές εκλεγμένοι με τον Ελληνικό Συναγερμό
Έλληνες υπουργοί Βιομηχανίας
Έλληνες υφυπουργοί Γενικοί Διοικητές Ανατολικής Μακεδονίας
Αντιπρόεδροι της Βουλής των Ελλήνων
Κύπελλο Μάλτας (ποδόσφαιρο ανδρών)

Το Κύπελλο Μάλτας (μαλτεζικά: Tazza Maltija) είναι μια ποδοσφαιρική διοργάνωση κυπέλλου στη Μάλτα. Η διοργάνωση είναι ευρέως γνωστή ως «FA Trophy». Ξεκίνησε από ένα δώρο των Βρετανών από την Ποδοσφαιρική Ομοσπονδία Αγγλίας το 1933. Αιτία ήταν ένας αγώνας μεταξύ της Εθνικής Αγγλίας και της Εθνικής Ιταλίας, το οποίο διεξήχθη στη Ρώμη το Μάιο του 1933. Στον αγώνα αυτό ένας αριθμός Μαλτέζων ταξίδεψε για να υποστηρίξει την Εθνική Αγγλία (η Μάλτα τότε ήταν αποικία της Βρετανικής Αυτοκρατορίας). Σε αναγνώριση του γεγονός, η Ποδοσφαιρική Ομοσπονδία Αγγλίας δώρισε ένα ασημένιο τρόπαιο το οποίο απονέμεται στην εκάστοτε κυπελλούχο ομάδα, στα πρότυπα του Κυπέλλου Αγγλίας.

Στη διοργάνωση συμμετέχουν οι ομάδες της πρώτης και δεύτερης κατηγορίας. Η νικήτρια ομάδα συμμετέχει στον δεύτερο προκριματικό του ΟΥΕΦΑ Γιουρόπα Λιγκ. Οι ομάδα με τις περισσότερες κατακτήσεις είναι η Σλιέμα Γουόντερερς ΦΚ με 21 τρόπαια, με την Φλοριάνα ΦΚ να ακολουθεί με 20 τρόπαια.

Τελικοί

Κατακτήσεις ανά ομάδα

Παραπομπές

Πηγές 
Malta - List of Cup Finals
 League321.com - Τα αποτελέσματα του κυπέλλου.

Δείτε ακόμη 
 Σύστημα ποδοσφαιρικών πρωταθλημάτων Μάλτας

Εξωτερικοί σύνδεσμοι 
 

Ποδοσφαιρικές διοργανώσεις Μάλτας
Κύπελλα ποδοσφαίρου ανά χώρα
Σούπερ Καπ Μάλτας

To Σούπερ Καπ Μάλτας είναι μια ποδοσφαιρική διοργάνωση κυπέλλου στη Μάλτα. Αποτελείται από ένα αγώνα στον οποίο διαγωνίζονται η πρωταθλήτρια και η κυπελλούχος της προηγούμενης περιόδου. Αποτελεί τον πρώτο αγώνα πριν από την έναρξη της νέας ποδοσφαιρικής περιόδου.

Αγώνες

Με πλάγια γράμματα οι ομάδες που κέρδισαν το νταμπλ (πρωτάθλημα και κύπελλο) και έτσι η αντίπαλος τους ήταν η δευτεραθλήτρια του πρωταθλήματος.

Κατακτήσεις ανά ομάδα

Πηγές
Malta - List of Super Cup Finals, RSSSF.com

Ποδοσφαιρικές διοργανώσεις Μάλτας
Χαμρούν Σπάρτανς ΦΚ

Η Χάμρουν Σπάρτανς ΦΚ (μαλτέζικα: Ħamrun Spartans FC) είναι μια ποδοσφαιρική ομάδα από το Χαμρούν, Μάλτα. Η ομάδα ιδρύθηκε το 1997. Έχει αναδειχθεί 7 φορές πρωταθλήτρια Μάλτας, 6 φορές κυπελλούχος ενώ έχει κατακτήσει και 5 φορές το Σούπερ Καπ.

Τίτλοι-διακρίσεις 
 Πρέμιερ Λιγκ Μάλτι (επίπεδο 1):
 Πρωταθλήτρια (8): 1913-14, 1917-18, 1946-47, 1982-83, 1986-87, 1987-88, 1990-91, 2020/21

 Τάτσα Μαλτία (κύπελλο):
 Κυπελλούχος (6): 1982-83, 1983-84, 1986-87, 1987-88, 1988-89, 1991-92

 Σούπερ Καπ Μαλτία:
 Νικήτρια (5): 1987, 1988, 1989, 1991, 1992

Ευρωπαϊκές συμμετοχές

ΟΥΕΦΑ Τσάμπιονς Λιγκ

Κύπελλο ΟΥΕΦΑ

Κύπελλο Κυπελλούχων Ευρώπης

Παραπομπές

Εξωτερικοί σύνδεσμοι
Προφίλ στην ιστοσελίδα της Μαλτέζικης Ποδοσφαιρικής Ομοσπονδίας  
Προφίλ ομάδας στο soccerway.com
Προφίλ ομάδας στο uefa.com

Ποδοσφαιρικές ομάδες Μάλτας
Ιδρύσεις ποδοσφαιρικών ομάδων το 1907
Χάμρουν
Cubuntu

To Cubuntu είναι μια διανομή Linux που βασίζεται στο λειτουργικό σύστημα Ubuntu. Η βασική διαφορά του από το Ubuntu είναι ότι έχει προεγκατεστημένο το περιβάλλον εργασίας Cinnamon αντί για το Unity. Στα  προγράμματα περιλαμβάνεται ελεύθερο αλλά και κλειστού κώδικα λογισμικό, όπως ο περιηγητής ιστού Google Chrome.

Ιστορία 
Την ανάπτυξη του Cubuntu ξεκίνησε το 2012 ο Eric Kranich, ως ανεπίσημη παραλλαγή του Ubuntu, εξαρχής -από επιλογή του προγραμματιστή- με το περιβάλλον Cinnamon. Το Cinnamon είναι δημιούργημα του Clément Lefèbvre για χρήση με το λειτουργικό σύστημα Linux Mint, το οποίο χρησιμοποιήθηκε αργότερα και από άλλες διανομές. Άλλα περιβάλλοντα εργασίας που υποστηρίζει έκτοε το Cubuntu είναι τα MATE, Openbox, GNOME Shell και Unity. 

Το Cubuntu δεν είναι ιδιαίτερα διαδεδομένο. Διατέθηκε προεγκατεστημένο σε φορητούς υπολογιστές στην Γαλλία.

Χαρακτηριστικά 
Το σύστημα είναι πανομοιότυπο με το Ubuntu ενώ περιέχει και επιπλέον πακέτα λογισμικού όπως τον Google Chrome και το Skype. καθώς και drivers κλειστού κώδικα. Αρχικά η διατίθονταν με περιβάλλον μόνο στην γαλλική γλώσσα (ενώ ο χρήστης μπορούσε να προσθέσει επιπλέον γλώσσες μετά από την εγκατάσταση). Από την έκδοση 15.04 και μετά είναι δυνατή η εγκατάσταση με περιβάλλον στα γαλλικά ή τα αγγλικά.

Ιστορικό εκδόσεων

Παραπομπές

Εξωτερικοί σύνδεσμοι 

  

Cubuntu
Γκεβχερχάν Σουλτάν (κόρη του Σελίμ Β΄)

Η Γκεβχερχάν Σουλτάν (Οθ. Τούρκικα:گوھرخان سلطان) (Τούρκικα: Gevherhan Sultan, 1544 - 1580) ήταν κόρη του σουλτάνου Σελίμ Β΄ και της Χασεκί Νουρμπανού Σουλτάν της Οθωμανικής Αυτοκρατορίας, εγγονή του Σουλεϊμάν του Μεγαλοπρεπή και της Χουρέμ Σουλτάν, και αδελφή του σουλτάνου Μουράτ Γ΄.

Βιογραφία 
Η Γκεβχερχάν γεννήθηκε στο Ικόνιο το 1544 και ήταν μία από τις τέσσερις κόρες του σουλτάνου Σελίμ Β' και της αγαπημένης συζύγου του Χασεκί Νουρμπανού Σουλτάν.Οι άλλες ήταν η Εσμαχάν Σουλτάν,η Φατμά Σουλτάν και η Σαχ Σουλτάν. 
Υπάρχουν θεωρίες ότι η Γκεβχερχάν Σουλτάν ήταν κόρη μιας άλλης παλλακίδας του Σελίμ.

Την 1η Αυγούστου 1562 ο Σουλεϊμάν γιόρτασε τον τριπλό γάμο των εγγονών του. Η Εσμαχάν Σουλτάν παντρεύτηκε τον Σοκολού Μεχμέτ Πασά, η Γκεβχερχάν Σουλτάν παντρεύτηκε τον Πιγιαλέ Πασά και η Σαχ Σουλτάν παντρεύτηκε τον Χασάν Αγά.

Μετά τον γάμο η Μιχριμάχ Σουλτάν,κόρη του Σουλεϊμάν Α΄ και της Χουρέμ Σουλτάν και θεία της Γκεβχερχάν, πιέσε για μια μια ναυτική εκστρατεία εναντίον της Μάλτας και υποσχέθηκε να να εξοπλίσει τετρακόσια πλοία με δικά της έξοδα. Ωστόσο, ο Σουλεϊμάν και ο γιος του,Σελίμ, αδελφός της Μιχριμάχ και πατέρας της Γκεβχερχάν, εμπόδισαν την εκστρατεία να προχωρήσει, έτσι ώστε ο ναύαρχος, Πιγιαλέ Πασά, να μπορέσει να παραμείνει στην Κωνσταντινούπολη με τη νέα του σύζυγο, Γκεβχερχάν Σουλτάν.

Το Δημόσιο Ταμείο κάλυψε τα έξοδα για τον αυτοκρατορικό γάμο και χορήγησε 10.000 φιορίνια ως γαμήλιο δώρο στον Πιγιαλέ Πασά. Από αυτόν τον γάμο γεννήθηκαν δύο κόρες, η Αϊσέ Σουλτάν και η Φατμά Σουλτάν. Ο Πιγιαλέ Πασά πέθανε το 1578 και λέγεται ότι η Γκεβχερχάν Σουλτάν παντρεύτηκε το 1579 τον Μπογιαλί Μεχμέτ Πασά. Η Γκεβχερχάν Σουλτάν πέθανε το 1580 στην Κωνσταντινούπολη σε ηλικία 36 ετών και ενταφιάστηκε στο μαυσωλείο του πατέρα της, Σελίμ Β', δίπλα στην Αγία Σοφία.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Πριγκίπισσες της Οθωμανικής Αυτοκρατορίας
Οθωμανοί
Ασπορτσά Χατούν

Η Ασπορτσά Χατούν (Οθ. Τούρκικα:أسبوركا هاتون) (Τούρκικα: Asporça Hatun, 1300 - 1362) ήταν η δεύτερη σύζυγος του Σουλτάνου Ορχάν και μητέρα του Ηγεμόνα Ιμπραήμ, της Φατμά Χατούν και της Σελτσούκ Χατούν.
Ο πλήρης τίτλος ήταν: Devletlu İsmetlu Asporça Hatun Aliyyetü'ş-Şân Hazretleri

Βιογραφία 
Η καταγωγή της Ασπορτσά Χατούν είναι αντικείμενο διαμάχης. Σύμφωνα με ορισμένες πηγές, ήταν η κόρη του αυτοκράτορα Ανδρόνικου Γ' Παλαιολόγου και της συζύγου του Άννας της Σαβοΐας. Ωστόσο, είναι εξαιρετικά αδύνατον επειδή οι ημερομηνίες γεννήσεως του Ανδρόνικου Γ 'Παλαιολόγου και της Ασπορτσά Χατούν είναι σχεδόν οι ίδιες. 

Το 1316 ο Ορχάν παντρεύτηκε την Πριγκίπισσα Ασπορτσά, αλλά παρά το γάμο, ο πόλεμος με την Βυζαντινή Αυτοκρατορία συνεχίστηκε. Μετά το γάμο της προσηλυτίστηκε στο Ισλάμ όπως και οι άλλη σύζυγος του Ορχάν, Νιλουφέρ Χατούν, και την ίδια χρονιά γέννησε τον Ηγεμόνα Ιμπραήμ, διοικητή του Εσκί Σεχίρ, που εκτελέστηκε με εντολή του ετεροθαλούς αδελφού του Μουράτ Α', που ήταν γιος της Νιλουφέρ Χατούν. 

Την γέννηση του Ιμπραήμ ακολούθησε η γέννηση της Φατμά Χατούν. Τίποτε άλλο δεν είναι γνωστό γι' αυτήν εκτός από το ότι ο Οσμάν, ο πατέρας του συζύγου της, της έδωσε διάφορα χωριά, τα οποίες στη συνέχεια μεταβίβασε στους απογόνους της το 1323, κάνοντας τον γιο της εκτελεστή της διαθήκης της.

Πέθανε το 1362 και τάφηκε στον τάφο του σύζυγου της, Ορχάν, μαζί με την άλλη σύζυγο του, Νιλουφέρ Χατούν, που ονομάζεται Γκιουμιουσλού Κουμπέτ στην Προύσα.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Σουλτάνες της Οθωμανικής Αυτοκρατορίας
Οθωμανοί ελληνικής καταγωγής
Οθωμανοί
Δυναστεία των Παλαιολόγων
Βυζαντινοί του 14ου αιώνα
Δυναστεία Χσιά

Η Δυναστεία Χσιά (ορθή προφορά: Σια, μονοσύλλαβη λέξη, Ουέιντ-Τζάιλς: Hsia-Ch'ao; IPA: [ɕiâ tʂʰɑ̌ʊ̯]; π. 2070 - 1600 π.Χ.) είναι η πρώτη δυναστεία στην κινέζικη ιστορία. Σύμφωνα με τον θρύλο η δυναστεία ιδρύθηκε από τον θρυλικό Γιου τον Μεγάλο όταν ο Σουν, ο τελευταίος από τους 5 αυτοκράτορες, έδωσε στον πρώτο τον θρόνο. Η διάδοχη δυναστεία των Χσιά είναι η Δυναστεία Σανγκ (1600 - 1046 π.Χ.)

Σύμφωνα με την χρονολογία που βασίστηκε σε υπολογισμούς από τον Λιου Τσιν η δυναστεία κυβέρνησε από το 2205 μέχρι το 1766 π.Χ., ενώ ένα άλλο κινεζικό χρονικό αναφέρει ότι η δυναστεία υπήρχε από το 1989 μέχρι το 1558 π.Χ. Σύμφωνα με το χρονολογικό πρότζεκτ Χσιά-Σανγκ-Τζόου οι Χσιά υπήρξαν από το 2070 μέχρι το 1600 π.Χ. Από ένα βιβλίο που λέει για την ιστορία της Κίνας προ του 13ου αιώνα π.Χ. μαθαίνουμε ότι την περίοδο των Χσιά έχουμε το πρώτο κινεζικό αλφάβητο. Υπάρχουν αρκετοί αρχαιολόγοι που συνδέουν τους Χσιά με τους αρχαιολογικούς χώρους του πολιτισμού Ερλιτού.

Παραπομπές 

Πρώην κράτη της Ασίας
Χσια
Χσια
Ιστορία της Κίνας
Χαμρούν

Το Χάμρουν είναι μια πόλη στη νότια Μάλτα. Το Μάρτιο του 2014 είχε πληθυσμό 9244 άτομα.

Αθλητισμός
Η πόλη διαθέτει ποδοσφαιρική ομάδα, την Χαμρούν Σπάρτανς ΦΚ.

Παραπομπές

Εξωτερικοί σύνδεσμοι

 Hamrunspartans.com

 
Πόλεις της Μάλτας
Νανί

Ο Λουίς Κάρλος Αλμέιντα Ντα Κούνια (Luís Carlos Almeida da Cunha, 17 Νοεμβρίου 1986), κοινώς γνωστός ως Νανί ή Λουΐς Νανί είναι Πορτογάλος ποδοσφαιριστής που αγωνίζεται ως εξτρέμ για τη Βενέτσια ΦΚ. Παρόλο που είναι κατά κύριο λόγο δεξιοποδαρος, έχει χρησιμοποιηθεί στην αριστερή πλευρά σε πολλές περιπτώσεις.

Καριέρα
Ο Νανί γεννήθηκε στο Πράσινο Ακρωτήρι και μετανάστευσε μαζί με την οικογένειά του στην Ευρώπη σε νεαρή ηλικία. Ανατράφηκε στην Πορτογαλία και ξεκίνησε την ποδοσφαιρική του καριέρα παίζοντας για την τοπική ομάδα, Ρεάλ Μασσαμά. Στην ηλικία των εννέα ετών, άρχισε να προπονείται με την Σπόρτινγκ Λισαβόνας και την Μπενφίκα σε εναλλασσόμενες ημέρες. Τελικά προσχώρησε ομάδα νέων της Σπόρτινγκ Λισαβόνας , αφού του προσέφερε την ένταξη στην πρώτη ομάδα. Το 2005, παρέλαβε τον τίτλο του «SJPF Νέου Παίκτη του μήνα» για τον Μάιο του 2007 και τις εμφανίσεις του με την Σπόρτινγκ κέρδισε τη μεταγραφή για τον αγγλικό σύλλογο Μάντσεστερ Γιουνάιτεντ τον Ιούλιο του 2007 για το ποσό των € 25.000.000. Την περίοδο 2014-15 επέστρεψε ως δανεικός στη Σπόρτινγκ Λισαβόνας και από το καλοκαίρι του 2015 αγωνίζεται στην τουρκική  Φενερμπαχτσέ.

Ο Νανί κέρδισε το Community Shield στο ντεμπούτο του με τη Μάντσεστερ Γιουνάιτεντ και έκτοτε έχει μαζέψει μια σειρά από τρόπαια, η οποία περιελάμβανε την Premier League και το Champions League κατά τη διάρκεια της πρώτης σεζόν του στο σύλλογο. Είχε καθιερωθεί ως πρώτη επιλογή εξτρέμ στη Γιουνάιτεντ και είχε κερδίσει τρεις ακόμη τίτλους Πρέμιερ Λιγκ, το Λιγκ Καπ Αγγλίας, ένα FIFA Club World Cup, και τρεις τίτλους Community Shield. Ο Νανί έχει συμπεριληφθεί στην «Ένωση (PFA) Πρέμιερ Λιγκ ομάδα του Επαγγελματιών Ποδοσφαιριστών της χρονιάς» για μία φορά και ήταν υποψήφιος για τον τίτλο του «PFA Νεαρού Παίκτη της Χρονιάς» το 2011.

Εθνική ομάδα
Ο Νανί είναι επίσης Πορτογάλος διεθνής. Πριν από την κλήση του στην εθνική ανδρών, είχε παίξει στην ομάδα κάτω των 21 ετών. Έκανε το ντεμπούτο του με την εθνική ανδρών τον Σεπτέμβριο του 2006 σε έναν φιλικό αγώνα εναντίον της Δανίας και έβαλε το πρώτο διεθνές γκολ του κατά τη διάρκεια της ήττας εκείνης με 4-2 στην Κοπεγχάγη. Ο Νανί έχει εκπροσωπήσει τη χώρα του σε μεγάλα τουρνουά, όπως τα Ευρωπαϊκά Πρωτάθληματα του 2008, του 2012 και του 2016 και το Μουντιάλ του 2014. Στον αγώνα της Πορτογαλίας με την Ισλανδία στις 14 Ιουνίου 2016, έφτασε τις 97 διεθνείς συμμετοχές για την Πορτογαλία, με 18 γκολ συνολικά. Αυτό τον κατατάσσει τέταρτο παίκτη όλων των εποχών σε συμμετοχές με την Πορτογαλία.

Πορτογάλοι ποδοσφαιριστές
Εθνική Πορτογαλίας (ποδόσφαιρο)
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Πριμέιρα Λίγκα
Ποδοσφαιριστές Πρέμιερ Λιγκ
Ποδοσφαιριστές Μάντσεστερ Γιουνάιτεντ
Ποδοσφαιριστές Φενερμπαχτσέ
Ποδοσφαιριστές Σούπερ Λιγκ Τουρκίας
Πορτογάλοι ποδοσφαιριστές στο εξωτερικό
Παίκτες νικητές ΟΥΕΦΑ Τσάμπιονς Λιγκ
Ξένοι ποδοσφαιριστές στην Τουρκία
Ποδοσφαιριστές Κυπέλλου Συνομοσπονδιών FIFA 2017
FIFA Century Club
Πορτογάλοι με καταγωγή από το Πράσινο Ακρωτήριο
Παίκτες νικητές Ευρωπαϊκού Πρωταθλήματος Ποδοσφαίρου
Ραμπάτ (Μάλτα)

Η Ράμπατ είναι μια πόλη μόλις έξω από τη Μντίνα, Μάλτα. Το Μάρτιο του 2014 είχε πληθυσμό 11497 άτομα. Η πόλη έχει το ίδιο όνομα με την πόλη Ραμπάτ του Μαρόκου. Επίσης, υπάρχει ακόμα μία πόλη στη Μάλτα, στο νησί Γκόζο που αποκαλείται με το ίδιο όνομα αλλά επίσημα λέγεται Βικτόρια.

Αθλητικός
Η Ράμπατ έχει μια ποδοσφαιρική ομάδα, τη Ραμπάτ Άγιαξ ΦΚ.

Παραπομπές

http://www.rabatlocalcouncil.com/latest-news/curabitur-convallis.html 
http://stagathamalta.com/catacombs.html
http://sanpawl.rabatmalta.com/
http://sanguzepp.rabatmalta.com/
http://www.rabatmalta.com/?page_id=355
https://web.archive.org/web/20180109102912/http://sanguzepprabat.org.mt/

Εξωτερικοί σύνδεσμοι

Rabat Local Council
Rabat Community Portal
Rabat Ajax Football Club
Rabat Coat of Arms

Πόλεις της Μάλτας
Ιμτάρφα

Η Ιμτάρφα ή Μτάρφα είναι μια μικρή πόλη κοντά στη Ραμπάτ και στη Μντίνα στη βόρεια Μάλτα, με πληθυσμό 2572 κατοίκους (Μάρτιος 2014).

Αθλητισμός
Η πόλη έχει τη δική της ποδοσφαιρική ομάδα, τη  Μτάρφα, η οποία ιδρύθηκε το 2006.

Παραπομπές

Εξωτερικοί σύνδεσμοι
Τοπικό συμβούλιο Ιμτάρφα

Πόλεις της Μάλτας
Τα' Άλι

Το Τα' Άλι (Ta' Qali - το Q δεν προφέρεται, χρησιμεύει ως παύση) είναι ένα χωριό στη Μάλτα. Βρίσκεται στο κέντρο του νησιού. Στο χωριό αυτό βρίσκεται το εθνικό στάδιο και το εθνικό πάρκο της χώρας. Πριν το Β΄ Παγκόσμιο Πόλεμο, η περιοχή χρησιμοποιήθηκε για την κατασκευή ενός στρατιωτικού αεροδρομίου και ενός σταθμού για τη Βρετανική Βασιλική Αεροπορία.

Παραπομπές

Πόλεις της Μάλτας
Πάολα (Μάλτα)

Η Πάολα (Μαλτέζικα: Raħal Ġdid, Ιταλικά: Casal Nuovo, και τα δύο σημαίνουν "Νέα Πόλη") είναι μια πόλη στη νοτιοανατολική περιοχή της Μάλτας, με 8.706 κατοίκους από το 2019. Η πόλη αποτελεί μείζον εμπορικό κέντρο στην ευρύτερη περιοχή  του Νοτίου Λιμανιού της Μάλτας ,σε απόσταση περίπου 5 χλμ. από την πρωτεύουσα Βαλέτα, και συνεχόμενη αστική ζώνη με το Ταρχιέν και Φγκούρα, με τα οποία αποτελεί μια ενιαία αστική περιοχή. Η Πάολα πήρε το όνομά της από τον Μεγάλο Διδάσκαλο Antoine de Paule, ο οποίος έθεσε τον θεμέλιο λίθο το 1626.Το Μάρτιο του 2014 είχε πληθυσμό 7864 κατοίκους.
Η Πάολα είναι κυρίως γνωστή για το "Ħal Saflieni Hypogeum", τη Βασιλική του Βασιλέως Χριστού (η μεγαλύτερη εκκλησία στα νησιά της Μάλτας), την πλατεία Antoine de Paule,τα εμπορικά της κέντρα και την φημισμένη πομπή του Επιταφίου κάθε Μεγάλη Παρασκευή. Το τζαμί Mariam Al-Batool, το μοναδικό τζαμί στη Μάλτα, καθώς και το Ισλαμικό Πολιτιστικό Κέντρο βρίσκονται στην Πάολα. Το σωφρονιστικό ιδρύμα της χώρας (φυλακή Corradino) αλλά και ο μεγαλύτερος χώρος ταφής, το νεκροταφείο Addorata, βρίσκονται επίσης εντός των ορίων της Πάολα.

Αθλητισμός
Στην πόλη εδρεύει η Χιμπέρνιανς ΦΚ

Παραπομπές

Εξωτερικοί σύνδεσμοι
Christ the King Parish Church
 - Ιστοσελίδα του τοπικού συμβουλίου
G.M. Fra Antoine De Paule Philharmonic Society
Paola - Its History and Landmarks
 RahalGdid.com- A website about the history, feast and landmarks in Paola
 RahalGdid.com - Website dwar l-istorja, l-festa u l-postijiet importanti f'Rahal Gdid

 
Πόλεις της Μάλτας
Βασιλιάς Γουέν των Τσόου

Ο Βασιλιάς Γουέν των Τσόου {ή αλλιώς γνωστός ως Μιχαήλ αγγελο}(; 1152 – 1056 π.Χ.) ήταν βασιλέας των Τσόου στα τέλη της Δυναστείας Σάνγκ στην αρχαία Κίνα. Ο γιος του Γου κατέκτησε τους Σάνγκ στην μάχη του Μούγιε, με αποτέλεσμα ο Γουέν να τιμηθεί ως ο ιδρυτής των Τσόου. Σε ένα κινεζικό βιβλίο, αρκετοί ύμνοι τιμούν τον Βασιλέα Γουέν. Αρκετοί υποστηρίζουν ως τον πρώτο επικό ήρωα στην Κινεζική ιστορία.

Bιογραφία 
Γεννήθηκε ως Τζι Τσάνγκ (), ο Γουέν ήταν γιος της Τάι Ρεν και του Τζι Τζιλί, βασιλιά ενός μικρού κράτους που βρισκόταν στην σημερινή επαρχία Σαανξί. Ο πατέρας του γνώριζε τον βασιλέα των Σάνγκ Γουέν Ντινγκ στα τέλη του δωδέκατου αιώνα π.Χ.

Παντρεύτηκε την Τάι Σι και είχε δέκα γιους.

Σε μια στιγμή, ο Βασιλέας Τσόου των Σανγκ, επειδή φοβόταν την δύναμη του Γουέν που ανέβαινε, τον φυλάκισε στο Γιουλί (το σημερινό Τανγκίν στο Χενάν).Όμως πολλοί επίσημοι τίμησαν τον Γουέν για την καλή του διακυβέρνηση και έδωσαν στον βασιλιά Τσόου πολλά δώρα, περιλαμβάνοντας πλούτο, άλογα και γυναίκες με αποτέλεσμα ο βασιλέας Τσόου να τον αποφυλακίσει. Ο Γουέν σχεδίασε την εκθρόνιση του βασιλέα Τσόου αλλά δεν το πρόλαβε να το κάνει λόγω του θανάτου του σε ηλικία πολύ μεγάλη για τα δεδομένα της εποχής, σε ηλικία 96 ετών. Ο δεύτερος γιος του και μετέπειτα βασιλέας Γου πραγματοποίησε τις ευχές του, όταν νίκησε τους Σάνγκ στο Μούγιε δημιουργώντας την αυτοκρατορική Δυναστεία Τσόου.

Μετά τον θάνατό του

Μεταθανάτιες τιμές 
Το 196 π.Χ., ο αυτοκράτορας της Κίνας Χαν Γκαοζού έδωσε στον βασιλέα Γουέν των τίτλο ''Μεγαλύτερος όλων των βασιλιάδων''.''

Δείτε επίσης
Βασιλέας Γου των Τσόου
Μάχη του Μούγιε

Παραπομπές 

Κινέζοι βασιλιάδες
LBR

Ο όρος LBR μπορεί να αναφέρεται:

Στην Λιβερία, χώρα της δυτικής ακτής της Αφρικής.
Στον τύπο αρχείου LBR.
Ιωάννης Φικιώρης

Ο Ιωάννης Φικιώρης του Βασιλείου (1917 - 29 Δεκεμβρίου 2014) ήταν Έλληνας δικηγόρος και πολιτικός. Μετά τη Μεταπολίτευση υπηρέτησε ως βουλευτής και ως υπουργός με τη Νέα Δημοκρατία.

Βιογραφικά στοιχεία

Προσωπική ζωή και σπουδές
Γεννήθηκε στη Σπάρτη και καταγόταν από παλαιά οικογένεια αγωνιστών και πολιτικών που ανάγει στο 1821 και έπειτα. Σπούδασε Νομικά και Πολιτικές - Οικονομικές Επιστήμες στο Πανεπιστήμιο των Αθηνών. Στα νεανικά του χρόνια ασχολήθηκε με τον αθλητισμό με τον Εθνικό Γυμναστικό Σύλλογο, με διακρίσεις στους δρόμους ταχύτητας. Παντρεύτηκε σε πρώτο γάμο την Αργυρώ Ρέλια με την οποία απέκτησε την μοναχοκόρη του Αλίκη. Σε δεύτερο γάμο παντρεύτηκε την Ρένα Μαυρίκη. Εργάστηκε ως δικηγόρος από την ηλικία των 25 ετών μέχρι το θάνατό του, επί 70 χρόνια.

Πολιτική σταδιοδρομία
Εξελέγη βουλευτής στις εκλογές του 1974 με τη Νέα Δημοκρατία στην εκλογική περιφέρεια του Δήμου Αθηνών και το 1977 στην εκλογική περιφέρεια Α΄ Αθηνών. Το 1975 υπήρξε μέλος της Επιτροπής για την Αναθεώρηση του Συντάγματος, μαζί με άλλους 36 πολιτικούς. Από τις 10 Σεπτεμβρίου 1976 ως τις 21 Σεπτεμβρίου 1977 χρημάτισε υφυπουργός Οικονομικών στην κυβέρνηση Καραμανλή. Στην κυβέρνηση του Γεωργίου Ράλλη υπηρέτησε ως υπουργός Εμπορικής Ναυτιλίας από τις 10 Μαΐου 1980 ως τις 21 Οκτωβρίου 1981. Το 2008 τιμήθηκε με τον Ταξιάρχη του Τάγματος του Φοίνικος από τον Πρόεδρο της Δημοκρατίας.

Θάνατος
Ο Ιωάννης Φικιώρης είχε αποκληθεί "αριστοκράτης πολιτικός". Τα τελευταία χρόνια της ζωής του υπήρξε πρόεδρος και επί 60 χρόνια νομικός σύμβουλος της "ΒΙΟΧΑΛΚΟ .Ε.".

Πέθανε στην Αθήνα στα τέλη του 2014 σε ηλικία 97 ετών και κηδεύτηκε στις 2 Ιανουαρίου 2015 από το Πρώτο Νεκροταφείο.

Παραπομπές 

Βουλευτές εκλεγμένοι με τη Νέα Δημοκρατία
Βουλευτές Α' Αθηνών
Έλληνες υφυπουργοί Οικονομικών
Έλληνες υπουργοί Εμπορικής Ναυτιλίας
Έλληνες δικηγόροι
Νέα Σινασός

Η Νέα Σινασός είναι χωριό το οποίο διοικητικά υπάγεται στον Δήμο Ιστιαίας-Αιδηψού. Σύμφωνα με την απογραφή του 2011, έχει 565 κατοίκους.

Τοποθεσία
Βρίσκεται 2 χιλιόμετρα ανατολικά της Ιστιαίας, κτισμένη επάνω σε δυο λόφους, σε υψόμετρο 60 μέτρων.

Ιστορία
Η Νέα Σινασός δημιουργήθηκε από πρόσφυγες από την Σινασό, περιοχή της Καππαδοκίας, οι οποίοι ήρθαν στην Ελλάδα μετά την Μικρασιατική Καταστροφή το 1922. Στη θέση που εγκατασταθήκαν υπήρχε ο μικρός οικισμός Βιστρίτσα, στον οποίο έμεναν εργάτες (κολίγοι) που δούλευαν στο μεγάλο τσιφλίκι της περιοχής.

Ιστορικό πληθυσμού

Παραπομπές

Χωριά του νομού Εύβοιας
Δήμος Ιστιαίας - Αιδηψού
Μεταφορές στη Θεσσαλονίκη

Οι μεταφορές στη Θεσσαλονίκη περιλαμβάνουν πολλών ειδών μέσα μεταφοράς: εθνικές οδούς και αυτοκινητοδρόμους, σιδηροδρομικές μεταφορές, ναυτιλιακές μεταφορές, αεροδρόμιο καθώς και μαζικές συγκοινωνίες (λεωφορεία). Καθώς είναι η ελληνική συμπρωτεύουσα, έχει ανώτερες μεταφορές αλλά και άλλες υποδομές σε σχέση με άλλες πόλεις της Ελλάδας, συμπεριλαμβάνοντας το γεγονός πως πρόκειται να πραγματοποιηθούν κι άλλες.

Αερομεταφορές

Το κύριο αεροδρόμιο που εξυπηρετεί τη Θεσσαλονίκη, αλλά και ολόκληρη την Κεντρική Μακεδονία, είναι ο Διεθνής Αερολιμένας Θεσσαλονίκης «Μακεδονία» στη Θέρμη, που βρίσκεται νοτιοανατολικά της πόλης. Η πρόσβαση γίνεται οδικώς. Στο αεροδρόμιο, έχουν τη βάση τους η Aegean Airlines, η Astra Airlines, η Ellinair και η Ryanair.

Αστικές μεταφορές

Σιδηρόδρομοι

Υπεραστικές σιδηροδρομικές μεταφορές

Ο κύριος σιδηροδρομικός σταθμός της Θεσσαλονίκης είναι ο Νέος Σιδηροδρομικός Σταθμός Θεσσαλονίκης. Εγκαινιάστηκε το 1961 και παρέχει δρομολόγια τόσο σε υπεραστικό επίπεδο (π.χ. προς Αθήνα ή Αλεξανδρούπολη) όσο σε περιφερειακό επίπεδο (π.χ. προς Φλώρινα ή Ειδομένη) αλλά και όσο και σε προαστιακό επίπεδο, όπως αναφέρεται και παρακάτω.  Είχε δρομολόγια και για το εξωτερικό (όπως προς Κωνσταντινούπολη) αλλά διακόπηκαν.

Μετρό

Το μετρό Θεσσαλονίκης είναι ένα υπό κατασκευή υπόγειο αστικό σιδηροδρομικό σύστημα μεταφοράς στη Θεσσαλονίκη. Το δίκτυο του μετρό της Θεσσαλονίκης θα είναι παρόμοιο με το Μετρό της Κοπεγχάγης και τη γραμμή μετρό Docklands του Λονδίνου. Θα αποτελείται από δυο ανεξάρτητες σήραγγες μονής τροχιάς και θα διαθέτει σταθμούς με κεντρική αποβάθρα, με συστήματα αυτόματων θυρών στις αποβάθρες.

Προαστιακός

Ο Προαστιακός Σιδηρόδρομος της Θεσσαλονίκης αποτελεί μια υπηρεσία προαστιακού σιδηροδρόμου που εξυπηρετεί προαστιακά και περιφερειακά κέντρα μεταξύ της Θεσσαλονίκης και άλλων πόλεων της ευρύτερης περιοχής. Στις 9 Σεπτεμβρίου 2007 ξεκίνησαν τα δρομολόγια στη διαδρομή Θεσσαλονίκη-Λιτόχωρο και στις 7 Σεπτεμβρίου 2008 επεκτάθηκαν μέχρι την Λάρισα, ενώ εκτελούνται και δρομολόγια προς Βέροια - Έδεσσα.

Λεωφορεία

Ο Οργανισμός Αστικών Συγκοινωνιών Θεσσαλονίκης (συντ. ΟΑΣΘ) είναι το μονοπώλιο διαχείρησης και λειτουργίας των δημόσιων αστικών συγκοινωνιών της Θεσσαλονίκης.  Ιδρύθηκε το 1957 και αποτελεί τον δεύτερο μεγαλύτερο οργανισμό αστικής δημόσιας συγκοινωνίας στην Ελλάδα μετά τον ΟΑΣΑ.

Ναυτιλιακές μεταφορές
Το λιμάνι της Θεσσαλονίκης προσεγγίζουν κρουαζιερόπλοια επτά μήνες το χρόνο, ενώ η ακτοπλοϊκή σύνδεση με τα νησιά του ανατολικού Αιγαίου διακόπηκε.

Οδικές μεταφορές

Αυτοκινητόδρομοι

Εθνικές οδοί

Παραπομπές
Σεπτιμανία

Η Σεπτιμανία (Septimania) είναι μια ιστορική περιοχή της νότιας Γαλλίας που σήμερα αντιστοιχεί χονδρικά με το Λανγκντόκ-Ρουσιγιόν. Στα ανατολικά ορίζεται από τον Ροδανό και στα νότια από τα Πυρηναία. Υπήρξε η δυτικότερη περιοχή της ρωμαϊκής επαρχίας της Ναρβωνικής Γαλατίας που πέρασε κάτω από τον έλεγχο των Βησιγότθων το 462, που την ονόμαζαν απλώς Γαλατία ή Ναρβωνική. Με την μουσουλμανική κατάκτηση του Βησιγοτθικού Βασιλείου πέρασε προσωρινά τον 8ο αιώνα στα χέρια των μουσουλμάνων της Αλ-Άνταλους που εκδιώχθηκαν από τους Φράγκους όταν ίδρυσαν στην περιοχή την Γοτθική Μαρκία.

Ο όρος Σεπτιμανία προέρχεται είτε από το ρωμαϊκό όνομα του Μπεζιέ (Colonia Julia Septimanorum Beaterrae) είτε από τις επτά πόλεις της επικράτειάς της: Μπεζιέ, Έλνα, Αγκντ, Ναρμπόν, Λοντέβ, Μαγκελόν και Νιμ.

Βησιγότθοι
Ιστορία της Καταλονίας
Ιστορία της Οξιτανίας
Λανγκντόκ-Ρουσιγιόν
Μεσαιωνική Γαλλία
Εσμά Σουλτάν (κόρη του Αμπντούλ Χαμίτ Α')

Η Εσμά Σουλτάνα (Οθ. Τούρκικα:إسما سلطان) (Τούρκικα: Esma Sultan, 17 Ιουλίου 1778 - 4 Ιουνίου 1848) ήταν Οθωμανή πριγκίπισσα, κόρη του σουλτάνου Αμπντούλ Χαμίτ Α΄, αδελφή των Σουλτάνων Μουσταφά Δ΄ και Μαχμούτ Β΄ της Οθωμανικής Αυτοκρατορίας. 

Ήταν η θετή μητέρα της Μπεζμιαλέμ Σουλτάν και της Ραχιμέ Πιριστού Σουλτάν.

Βιογραφία 

Η Εσμά γεννήθηκε στις 17 Ιουλίου 1778 κόρη του Αμπντούλ Χαμίτ Α΄ και της Αϊσέ Σενιγιεπερβέρ Σουλτάν. Ο αδελφός της Μουσταφά γεννήθηκε το 1779 και ο Μαχμούτ το 1785. Επειδή ο πρίγκιπας Μουσταφά ήταν μόλις 10 ετών όταν ο Αμπντούλ Χαμίτ Α' πέθανε το 1789, ο πρώτος ξάδελφός της Σελίμ ανέβηκε στο θρόνο ως Σελίμ Γ'.

Η Εσμά Σουλτάν παντρεύτηκε το 1792, σε ηλικία μόλις 14 ετών, τον Καπετάν Πασά Κιουτσούκ Χουσεΐν Πασά, που ήταν στενός φίλος του ξαδέλφου της σουλτάνου Σελίμ Γ'. Χάρη στην υψηλή θέση του συζύγου της, είχε σημαντική επιρροή στην οθωμανική κοινωνία. Κατείχε ένα παλάτι στο Ντιβανίογλου, κιόσκια στο Τσαμλιτσά, Μάτσκας και Εγιούπ και μια έπαυλη δίπλα στο νερό, στο Κουρουτσεσμέ στο Βόσπορο. Ο σύζυγός της πέθανε το 1803, όταν ήταν 25 ετών. Δεν ξαναπαντρεύτηκε.
Το 1807, οι γενίτσαροι επαναστάτησαν για μια ακόμη φορά, εκθρόνισαν, φυλάκισαν και αργότερα δολοφόνησαν τον Σελίμ Γ'. Έβαλαν τον ξάδελφό του, Μουσταφά, αδελφό της Εσμά Σουλτάν στο θρόνο ως Μουσταφά Δ' (1807-1808). Ο Μουσταφά Δ' βασίλεψε για λίγο σε μια εποχή με εξεγέρσεις Γενιτσάρων. Εκθρονίστηκε το 1808 από τους αντάρτες, και ο ετεροθαλής αδελφός του (και αδελφός της Εσμά) ο Μαχμούτ, του οποίου την εκτέλεση είχε διατάξει ανεπιτυχώς, ανέβηκε στο θρόνο ως Μαχμούτ Β'. Ο Μαχμούτ Β', στη συνέχεια, διέταξε τη δολοφονία του Μουσταφά και παρέμεινε έτσι το τελευταίο αρσενικό μέλος του οίκου του Οσμάν.

Η Εσμά Σουλτάν άσκησε μεγάλη επιρροή στον αδελφό της, Μαχμούτ Β', κατά τη διάρκεια της βασιλείας του, που κράτησε 31 χρόνια. Ο Σουλτάνος Μαχμούτ Β' πέθανε στις 29 Ιουνίου 1839 στο παλάτι της στο Τσαμλιτσά. Η Εσμά Σουλτάν ενδιαφερόταν για την  Βρετανική κουλτούρα. Ειπώθηκε ότι είχε επιπλωμένο το παλάτι της με Δυτικά έπιπλα, βάζοντας όλα τα Οθωμανικά παραδοσιακά έπιπλα σε αποθήκες. Μετά τον θάνατο της, το σύνολο των Δυτικών επίπλων τοποθετήθηκαν στις αποθήκες και τα Οθωμανικά έπιπλα τοποθετήθηκαν στο παλάτι.

Πέθανε το 1848 και κηδεύτηκε στο τόπο ταφής του αδελφού της, Μαχμούτ Β' στην Ντιβανίογλου οδό της γειτονιάς Τσεμπερλίτας της Κωνσταντινούπολης.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)
 Philip Mansel, Constantinople: City of the World's Desire (London, 1995), pp. 257–258.

Πριγκίπισσες της Οθωμανικής Αυτοκρατορίας
Μουσταφά Τσελεμπή

Ο Μουσταφά Τσελεμπή (1393 - 1422) (τούρκικα: Mustafa Çelebi), γνωστός και ως Düzmece Mustafa (απατεώνας Μουσταφά), ήταν οθωμανός πρίγκηπας ο οποίος αγωνίστηκε για τον θρόνο της Οθωμανικής αυτοκρατορίας στις αρχές του 15ου αιώνα, μετά τον θάνατο του πατέρα του, Βαγιαζήτ Α΄. Ο τίτλος Τσελεμπή σημαίνει διοικητής.

Ιστορία

Ο Μουσταφά Τσελεμπή γεννήθηκε το 1393 και ήταν γιος του οθωμανού σουλτάνου Βαγιαζήτ Α΄ και της Ντεβλέτσαχ Χατούν. Μετά τη Μάχη της Άγκυρας, το 1402, στην οποία ο πατέρας του ηττήθηκε από τον Ταμερλάνο, ο ίδιος όπως και ο πατέρας του, κρατήθηκαν ως αιχμάλωτοι πολέμου. Ενώ τα τέσσερα αδέρφια του (Σουλεϊμάν, Ίσα, Μουσά και Μεχμέτ) αγωνίζονταν για τον θρόνο κατά την περίοδο της Οθωμανικής Μεσοβασιλείας, ο ίδιος ήταν αιχμάλωτος στη Σαμαρκάνδη (σημερινό Ουζμπεκιστάν). Μετά τον θάνατο του Ταμερλάνου, το 1405, επέστρεψε στην Ανατολία.

Πρώτη εξέγερση

Μετά τη Μεσοβασιλεία, από την οποία νικητής αναδείχτηκε ο Μεχμέτ Α΄, ο Μουσταφά εμφανίστηκε στη Ρούμελη με τη βοήθεια του βυζαντινού αυτοκράτορα Μανουήλ Β΄ Παλαιολόγου. Ο Μουσταφά ζήτησε από τον αδερφό του να μοιραστούν την αυτοκρατορία. Ο Μεχμέτ αρνήθηκε το αίτημα του και τον νίκησε εύκολα στη μάχη. Έπειτα ο Μουσταφά Τσελεμπή κατέφυγε στη βυζαντινή πόλη της Θεσσαλονίκης το 1416. Μετά την επίτευξη συμφωνίας με τον Μεχμέτ, ο βυζαντινός αυτοκράτορας Μανουήλ Β΄ Παλαιολόγος τον εξόρισε στη Λήμνο.

Δεύτερη εξέγερση

Μετά τον θάνατο του Μεχμέτ Α΄, το 1421, πίστεψε πως θα μπορούσε να νικήσει τον ανιψιό του, Μουράτ Β΄. Με τη βοήθεια των βυζαντινών κατέλαβε την Καλλίπολη, που έλεγχε τον Ελλήσποντο και μετά την κατάληψη της Ανδριανούπολης κυβέρνησε τη Ρούμελη. Στη συνέχεια κέρδισε την εύνοια των Οθωμανών διοικητών της Ρούμελης. Ο Μουσταφά, αφού απέκτησε μεγάλη αυτοπεποίθηση, αποφάσισε να κατακτήσει την Ανατολία.

Ωστόσο στην Ανατολία, ο Μιχάλογλου, οπαδός του Μουράτ Β΄, ενθάρρυνε τους συμμάχους του Μουσταφά να υποστηρίξουν τον Μουράτ αντ'αυτού. Επιπλέον κάποιοι από τους συμμάχους του Μουσταφά, όπως ο Κιουνέτ, μπέης του Αϊδινίου, τον εγκατέλειψαν. Ο Μουσταφά εγκατέλειψε τις προσπάθειές του να κατακτήσει την Ανατολία και διέφυγε προς τη Ρούμελη με τις δυνάμεις του Μουράτ να τον καταδιώκουν. Για να περάσει ο Μουράτ τον Ελλήσποντο, πλήρωσε ακριβά τους Γενουάτες για του δώσουν πλοία. Τελικά οι δυνάμεις του Μουράτ συμβάδισαν με του Μουσταφά και τον συνέλαβαν.

Εκτέλεση
Ο Μουσταφά Τσελεμπή εκτελέστηκε με κρέμασμα το 1422, που δεν ήταν συνηθισμένη τεχνική εκτέλεσης για τους Οθωμανούς. Οι σύγχρονοι ιστορικοί τον ονόμασαν Düzmece (απατεώνα).

Παραπομπές

Οθωμανοί
Θεόδωρος Δεσύλλας

Ο Θεόδωρος Δεσύλλας (28 Φεβρουαρίου 1891 - 8 Οκτωβρίου 1968) ήταν Έλληνας βιομήχανος, ο οποίος διετέλεσε βουλευτής και υπουργός.

Σταδιοδρομία 
Γεννήθηκε στην Κέρκυρα, γιος του βιομηχάνου Αλέξανδρου Δεσύλλα. Ο πατέρας του ήταν ιδρυτής (1871) του παλαιότερου εργοστασίου κάνναβης στην Ελλάδα. Μετά το θάνατο του Αλέξανδρου, τη διεύθυνση του εργοστασίου ανέλαβε ο Θεόδωρος, ο οποίος επέκτιναι την επιχείρηση, ιδρύοντας και δεύτερο εργοστάσιο στον Πειραιά. Σπούδασε στη Σχολή Λανσί της Γενεύης, στην Ανωτάτη Εμπορική Ακαδημία της Γαλλίας και νομικά στο Πανεπιστήμιο των Αθηνών. Πολέμησε στους Βαλκανικούς Πολέμους και από το 1921 ως το 1924 ήταν πρόεδρος της επιτροπής του Υπουργείου Στρατιωτικών στην Ιταλία.

Εξελέγη για πρώτη φορά βουλευτής το ελληνικές βουλευτικές εκλογές 1932 και επανεξελέγη το 1933, το 1935 με το Λαϊκό Κόμμα και το  1936 με την Γενική Λαϊκή Ριζοσπαστική Ένωση. Στις εκλογές του 1946 εξελέγη ξανά με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) με 6.641 ψήφους. Τέλος, επανεξελέγη βουλευτής με το Λαϊκό Κόμμα το 1950, με το Κόμμα Φιλελευθέρων το 1958 και με την Ένωση Κέντρου τα έτη 1961, 1963 και 1964.

Χρημάτισε υπουργός Κοινωνικής Προνοίας στην κυβέρνηση Σοφούλη από τις 19 Σεπτεμβρίου 1947 ως τις 18 Νοεμβρίου 1948. Επίσης, στην κυβέρνηση του Σοφοκλή Βενιζέλου ήταν υπουργός άνευ Χαρτοφυλακίου ασκών καθήκοντα υφυπουργού Ναυτικών από τις 13 Σεπτεμβρίου 1950 ως τις 3 Νοεμβρίου 1950.

Μεταξύ άλλων, διετέλεσε πρόεδρος του Εμπορικού Συλλόγου Κέρκυρας και σύμβουλος σε τράπεζες.

Πέθανε το 1968 και κηδεύτηκε δημοσία δαπάνη στις 9 Οκτωβρίου. Ήταν παντρεμένος με την Αναστασία Βλυσμά.

Παραπομπές 

Έλληνες βιομήχανοι
Βουλευτές Κέρκυρας
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με το κόμμα των Φιλελευθέρων
Βουλευτές εκλεγμένοι με την Ένωση Κέντρου
Έλληνες υπουργοί Κοινωνικής Πρόνοιας
Έλληνες υπουργοί Άνευ Χαρτοφυλακίου
Έλληνες υφυπουργοί Ναυτικών
Ατάρντ

Η Ατάρντ είναι μια πόλη στην κεντρική Μάλτα. Κατοικείται από την κλασική αρχαιότητα. Το Μάρτιο του 2014 είχε πληθυσμό 10650 κατοίκους.

Αθλητισμός 
Στην πόλη εδρεύει η Ατάρντ ΦΚ.

Παραπομπές

Εξωτερικοί σύνδεσμοι 

  Attard Local Council
 Attard Parish

Πόλεις της Μάλτας
Αρχαιολογικό Μουσείο Χώρας

Το  αρχαιολογικό μουσείο Χώρας βρίσκεται στη Χώρα Μεσσηνίας και διαθέτει εκθέματα από την εποχή του Χαλκού αλλά και της Μυκηναϊκής περιόδου. Ιδρύθηκε το 1969 και στεγάζει τα ευρήματα από τις ανασκαφές του ανακτόρου του Νέστορα που χρονολογείται τον 12ο με 13ο αιώνα π.Χ..  Οι  προτομές των Σπυρίδωνα Μαρινάτου και Καρλ Μπλέγκεν, αρχαιολόγων που συνέβαλαν σημαντικά στις ανασκαφές των εκθεμάτων του μουσείου, είναι τοποθετημένες στα πλάγια της εξωτερικής σκάλας που οδηγεί στην είσοδο του μουσείου. Το μουσείο φιλοξενεί πλήθος από χρυσά τεχνουργήματα, αμφορείς, τοιχογραφίες και εκμαγεία.

Παραπομπές

Βιβλιογραφία 
Blegen, C., Rawson, M. et al., The Palace of Nestor at Pylos in Western Messenia, τ.Ι-ΙΙΙ, Princeton 1966-73
Davis, J., A guide to the Palace of Nestor, Mycenaean Sites in its Environs and the Chora Museum, ASCSA 2001
Μαρινάτος, Σπ., Ανασκαφαί Μεσσηνίας 1952-1966, επιμ.-σχ. Σπ. Ιακωβίδη, Αθήνα: Εν Αθήναις Αρχαιολογική Εταιρεία, 2014

Εξωτερικοί σύνδεσμοι
 Αναφορά στον κατάλογο μουσείων του Υπουργείου Πολιτισμού

Χωρα
Ιστορία της Μεσσηνίας
Πύλος
Δήμος Πύλου - Νέστορος
Δούρος

Ο ποταμός Δούρος (ισπανικά: Duero, πορτογαλικά: Douro) είναι ένας ποταμός της Ιβηρικής χερσονήσου. Πηγάζει στο όρος Ουρβιόν κοντά στην καστιλιανική πόλη της Σόρια και εκβάλλει στον Ατλαντικό στην πόλη Πόρτο της Πορτογαλίας. Το συνολικό του μήκος φθάνει τα 897χλμ, από τα οποία τα 572 περνούν μέσα από την Ισπανία (κυρίως Καστίλη-Λεόν), τα 213 μοιράζονται μεταξύ Ισπανίας και Πορτογαλίας και τα υπόλοιπα 112 που ανήκουν στην τελευταία και τα οποία είναι πλεύσιμα.

Παραπομπές 

Ποταμοί της Ισπανίας
Ποταμοί της Πορτογαλίας
Τριφύλλι Πέλλας

To Τριφύλλι είναι χωριό του δήμου Πέλλας της Περιφερειακής Ενότητας Πέλλας, μέρος της δημοτικής ενότητας Μεγάλου Αλεξάνδρου (Πρόγραμμα «Καλλικράτης»). Έχει πληθυσμό 481 κατοίκους (2011) και βρίσκεται σε υψόμετρο 7 μ.

Ιστορική Εξέλιξη 
Το Τριφύλτσοβο (όπως έλεγαν το Τριφύλλι) ιδρύθηκε στις αρχές του 20ου αιώνα (1912) όπου είχε λίγα σπίτια και περιτριγυριζόταν από βάλτους. Αποτελούνταν από από 50 σπίτια εκ των οποίων στα 45 ήταν μουσουλμανικές οικογένειες και στα 5 χριστιανικές Σλαβικές. Οι κάτοικοι ήταν 315 (200 μουσουλμάνοι Τούρκοι και 115 εξαρχικοί).

Το 1913 στην περιοχή έμεναν 208 κάτοικοι (110 άντρες και 98 γυναίκες).

Το 1924 υπήρξε υποχρεωτική μετανάστευση των μουσουλμάνων κατοίκων στην Τουρκία αλλά εγκαταστάθηκαν στο χωριό 62 οικογένειες χριστιανών προσφύγων από την Θράκη και τον Πόντο (213 κάτοικοι).

Το 1928 μετονομάστηκε σε Τριφυλλι όπου είναι το έως τώρα όνομά του.

Το 1947 και για μία δεκαετία ακόμη στο Τριφύλλι λειτουργούσε ο Αστυνομικός Σταθμός λόγω της καταστροφής του Δροσερού όπου στεγαζόταν παλιά εκεί.

Το 1955 με βασιλικό διάταγμα ιδρύθηκε το έως και σήμερα δημοτικό σχολείο αντικαθιστώντας το παλιό διώροφο δημοτικό σχολείο όπου κάηκε κατά την διάρκεια του εμφυλίου πολέμου.  

Από το 1963 έως το 1978 υπήρξε έντονο το μεταναστευτικό κύμα των κατοίκων προς Γερμανία, Αμερική και Αυστραλία διότι οι κάτοικοι δεν μπορούσαν να ζήσουν από τα λίγα στρέμματα καλλιεργήσιμων εκτάσεων όπου διέθεταν.

Ο οικισμός μέχρι το 1951 υπαγόταν στην κοινότητα Δροσερού, οπότε και περιήλθε στην κοινότητα Γυψοχωρίου με συνοικισμό το Τριφύλλι. Όμως, το 1977 οι αρμοδιότητες μετατέθηκαν στο Τριφύλλι και έτσι δημιουργήθηκε η κοινότητα Τριφυλλίου με συνοικισμό το Γυψοχώρι.

Το 1998 καταργήθηκε η κοινότητα και το Τριφύλλι αποτέλεσε δημοτικό διαμέρισμα του Δήμου Μεγάλου Αλεξάνδρου. Από τον Οκτώβριο του 2010 με το σχέδιο Καλλικράτης το Τριφύλλι ανήκει πλέον διοικητικά στο Δήμο Πέλλας με έδρα τα Γιαννιτσά.

Ασχολίες Κατοίκων 
Από την ίδρυση του χωριού και για περίπου μισό αιώνα οι κάτοικοι ασχολούνταν με την κτηνοτροφία και κυρίως με την καλλιέργεια τριφυλλιού, καλαμποκιού, σιταριού, αμπελιών και την παραγωγή κρασιού.

Από το 1970 έως και σήμερα η κτηνοτροφία έχει μειωθεί σε μεγάλο βαθμό και η κύρια ασχολία των κατοίκων είναι η καλλιέργεια ροδάκινων. Εξαίρεση αποτελούν οι δεκαετίες '80 - '90 όπου έχουμε έντονη την καλλιέργεια σπαραγγιών.

Βιβλιογραφία 
http://www.lithoksou.net/p/plithysmos-kai-oikismoi-tis-perioxis-gianitson-1886-%25E2%2580%2593-1927 

http://users.sch.gr/deshourmou/NEA%20PATRIDA/trifili.htm

http://istographos.blogspot.gr/2015/02/blog-post.html

Δήμος Πέλλας
Χωριά του νομού Πέλλας
Ελληνική Λέσχη του Βιβλίου

Η Ελληνική Λέσχη του Βιβλίου (ΕΛΒΙ) είναι πολιτιστικός, εθελοντικός μη κερδοσκοπικός οργανισμός για τα βιβλία. Ιδρύθηκε το 1977 στην Αθήνα και διοικείται από επταμελές Διοικητικό Συμβούλιο. Αποτελεί μέλος της ΟΕΜΚΟΕ (Ομοσπονδία Εθελοντικών Μη Κυβερνητικών Οργανώσεων Ελλάδας). 

Στόχοι της είναι, μεταξύ άλλων, η σύνδεση του βιβλίου με τη ζωή, η προώθηση του αληθινού, ποιοτικού βιβλίου.

Κατά τη διάρκεια της παρουσίας της έχει οργανώσει εκατοντάδες πολιτιστικές εκδηλώσεις, όπως βιβλιοφιλικούς διαλόγους, εβδομάδες βιβλίου σε σχολεία και εκδηλώσεις για βιβλία

Τα έσοδα προέρχονται από συνδρομές μελών, δωρεές και χορηγίες. Το 10% των εισπράξεων καθώς και τα χρήματα από τις Κοινωνικές Λοταρίες, διατίθενται για τη δημιουργία δανειστικών βιβλιοθηκών σε ακριτικά και απομονωμένα χωριά. Δεν προκύπτουν έσοδα από τις εκθέσεις βιβλίων που διοργανώνονται.

Παραπομπές

Εξωτερικοί σύνδεσμοι 
Επίσημη Ιστοσελίδα της Ελληνικής Λέσχης του Βιβλίου (ΕΛΒΙ)  
Διαδικτυακή Πύλη Πολιτισμού Ελληνικής Λέσχης του Βιβλίου
Δημήτριος Μπαμπάκος

Ο Δημήτριος Μπαμπάκος του Παναγιώτη (9 Μαρτίου 1893 - 11 Μαρτίου 1976) ήταν Έλληνας δικηγόρος, ποινικολόγος και πολιτικός , που διετέλεσε βουλευτής  και υπουργός, ιδρυτικό μέλος της Ένωσης Ελλήνων Ποινικολόγων.

Σταδιοδρομία 
Γεννήθηκε στην Κέρκυρα και σπούδασε νομικά στο Πανεπιστήμιο των Αθηνών. Έλαβε μέρος σε πολλά διεθνή συνέδρια και υπήρξε ένας από τους δικηγόρους που ίδρυσαν την Ένωση Ελλήνων Ποινικολόγων.

Βουλευτής 
Για πρώτη φορά εξελέγη βουλευτής Αθηνών στις εκλογές του 1926 με το Κόμμα Ελευθεροφρόνων και επανεξελέγη με το Λαϊκό Κόμμα το 1932 και το 1933. 
Εν συνεχεία εξελέγη βουλευτής Αττικοβοιωτίας το 1935 με το Λαϊκό Κόμμα. Τέλος, εξελέγη βουλευτής Αθηνών με τον Ελληνικό Συναγερμό το 1951 και 1952 και με την ΕΡΕ το 1958.

Υπουργός 
Ο Μπαμπάκος ήταν υπουργός δύο φορές. Για πρώτη φορά έγινε υπουργός Δικαιοσύνης στην κυβέρνηση του Αλ. Παπάγου από τις 19 Νοεμβρίου 1952 ως τις 11 Απριλίου 1954. Στην κυβέρνηση Καραμανλή υπηρέτησε ως υπουργός Βορείου Ελλάδας από τις 15 Οκτωβρίου 1955 ως τις 11 Ιανουαρίου 1956.

Θάνατος και τιμές 
Πέθανε σε ηλικία 83 ετών και κηδεύτηκε τον Μάρτιο του 1976.

Προς τιμήν του θεσμοθετήθηκε βραβείο από την Ένωση Ελλήνων Ποινικολόγων, για νέους δικηγόρους.

Πηγές 

Ποινικολόγοι
Βουλευτές Αθηνών
Βουλευτές Αττικοβοιωτίας
Βουλευτές εκλεγμένοι με το Κόμμα των Ελευθεροφρόνων
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με τον Ελληνικό Συναγερμό
Έλληνες υπουργοί Δικαιοσύνης
Έλληνες υπουργοί Βορείου Ελλάδος
Βουλευτές εκλεγμένοι με την ΕΡΕ
Έλληνες Νομάρχες